**ΕΝΔΕΙΚΤΙΚΕΣ ΑΠΑΝΤΗΣΕΙΣ ΔΟΚΙΜΑΣΙΑΣ 4**

**1.** Οι λόγοι που κάνουν τον πλανήτη Άρη ιδανικό για εγκατάσταση είναι πως είναι σχετικά κοντά στη Γη, διαθέτει υπόγεια αποθέματα νερού, έχει ατμόσφαιρα, η θερμοκρασία του δεν είναι ούτε πολύ χαμηλή ,ούτε πολύ υψηλή και οι μέρες του διαρκούν λίγο περισσότερο από τις γήινες. Επίσης η βαρύτητά του είναι 38% μικρότερη από της Γης.

**2.** Η ανταπόκριση του κοινού ήταν πολύ μεγάλη, πάνω από 200.000 αιτήσεις συμμετοχής. Αυτό αποδεικνύει πως οι εμπνευστές του προγράμματος είχαν δίκιο που πίστευαν πως η ιδέα τους θα αποτελούσε όνειρο ζωής για πολλούς υγιείς και ευφυείς ανθρώπους. Ανθρώπους που θα θυσίαζαν τα πάντα για να ζήσουν αυτή την εμπειρία, κατακτώντας παράλληλα την αθανασία.

**3.** Το πρόγραμμα αποίκησης στον πλανήτη Άρη είναι πολυδάπανο. Το κόστος του φτάνει τα 6 δις. δολάρια, σε μια εποχή οικονομικής ύφεσης. Σημαντικές προσωπικότητες στο χώρο της επιστήμης, αλλά και εκτός, υποστηρίζουν την αναγκαιότητα αυτού του προγράμματος , μιας και είναι απαραίτητη η επιβίωση της ανθρωπότητας ,που πρέπει να θέσει στόχο ζωής τη μόνιμη εγκατάστασή της στον Άρη. Η Γη είναι ένας πλανήτης που κάποτε θα πληγεί ανεπανόρθωτα .

**4.α)** **Μόλις** το επικίνδυνο ταξίδι φτάσει στο τέλος του (**δευτερεύουσα** **χρονική)**

 **… που** κατέθεσαν αιτήσεις συμμετοχής σε διάστημα πέντε μηνών. ( **δευτερεύουσα αναφορική)**

 **β) Όταν** το επικίνδυνο ταξίδι φτάσει στο τέλος του, οι άποικοι θα ασχοληθούν με την κατασκευή του νέου τους σπιτιού.

 Η συγκεκριμένη λεπτομέρεια δε φαίνεται να προβληματίζει τα περισσότερα από 200.000 άτομα από 140 χώρες, **τα οποία** κατέθεσαν αιτήσεις συμμετοχής σε διάστημα πέντε μηνών.

 **γ)**«…με επιστημονικές ανακαλύψεις που δεν μπορεί να τις **συλλάβει** ο ανθρώπινος νους»

**5.** Θα γράψεις ένα **περιγραφικό** κείμενο. (περιγραφή χώρου)

* Θα αναφέρεις το **χωροχρονικό πλαίσιο.**
* Αρχικά, θα περιγράψεις τη **γενική εντύπωση** που σου αφήνουν οι πρώτες εικόνες και ακολουθούν οι **λεπτομέρειες**…

Τι βλέπεις, τι ακούς ,τι μυρίζεις, τι κάνεις στην καθημερινότητά σου, τι ανακαλύπτεις…

Θα κάνεις χρήση ενεστώτα αισθητηριακών ρημάτων(βλέπω, παρατηρώ, εντοπίζω, διακρίνω, αγγίζω, ζεσταίνομαι, ακούω, αισθάνομαι…).Θα χρησιμοποιήσεις τοπικά επιρρήματα, επίθετα, παρομοιώσεις ,μεταφορές.

* **Σκέψεις , συναισθήματα**.(Τι σκέφτεσαι, τι ελπίζεις , πώς νιώθεις μακριά από τη γη…)
* Θα αξιολογηθεί με θετικό τρόπο η ζωντάνια της **περιγραφικότητας** και ο τρόπος που **αξιολογείς τις πληροφορίες** του κειμένου και των εικόνων.